ഒന്നേകാല് ലക്ഷം രൂപ..! വിദേശ എംബിബിഎസ്: ഹൗസ് സര്ജന്മാര്ക്ക് ആരോഗ്യവകുപ്പിന്റെ പിഴശിക്ഷ തൃശൂര്: വിദേശത്തു മെഡിസിന് പഠനം പൂര്ത്തിയാക്കി കേരളത്തില് പ്രാക്ടീസ് ചെയ്യാനുള്ള യോഗ്യതയ്ക്കു ഹൗസ് സര്ജന്സി ചെയ്യുന്നവര്ക്ക് ആരോഗ്യവകുപ്പിന്റെ പിഴശിക്ഷ. ജില്ലാ മെഡിക്കല് ഓഫീസുകളില് ഒന്നേകാല് ലക്ഷം രൂപ അടയ്ക്കാനാണ് നിര്ദേശം. മാത്രമല്ല, കോവിഡ് വാര്ഡുകളിലെ സേവനത്തിനു പിപിഇ കിറ്റുകള് അടക്കമുള്ളവ സ്വന്തം ചെലവില് വാങ്ങി ധരിക്കണമെന്നും നിര്ദേശമുണ്ട്. ആയിരത്തിലേറെ പേരാണു വിദേശത്ത് എംബിബിഎസ് പഠനം പൂര്ത്തിയാക്കി കേരളത്തില് പരിശീലന യോഗ്യതയ്ക്കു ഹൗസ് സര്ജന്മാരായി സേവനം ചെയ്യുന്നത്. വിദേശ സര്വകലാശാലകളില് ഹൗസ് സര്ജന്സി പൂര്ത്തിയാക്കി എത്തിയവരാണ് ഇവര്. ഇന്ത്യന് മെഡിക്കല് കൗണ്സില് നടത്തിയ യോഗ്യതാ പരീക്ഷ പാസായവരെയാണ് വീണ്ടും ഒരു വര്ഷത്തേക്കു ഹൗസ് സര്ജന്മാരാക്കുന്നത്. സംസ്ഥാനത്തു പഠനം പൂര്ത്തിയാക്കിയ ഹൗസ് സര്ജന്മാര്ക്ക് 45,000 രൂപ പ്രതിമാസം സ്റ്റൈപ്പെന്ഡ് നല്കുമ്ബോഴാണ് വിദേശത്തു പഠനം പൂര്ത്തിയാക്കിയവരില്നിന്നു ഫീസ് ഈടാക്കാന് ആരോഗ്യവകുപ്പ് തീരുമാനിച്ചിരിക്കുന്നത്. എത്രയും വേഗം പണം അടയ്ക്കണമെന്നാണ് ഇവര്ക്കു നല്കിയ നിര്ദേശം. The post ഒന്നേകാല് ലക്ഷം രൂപ..! വിദേശ എംബിബിഎസ്: ഹൗസ് സര്ജന്മാര്ക്ക് ആരോഗ്യവകുപ്പിന്റെ പിഴശിക്ഷ appeared first on RashtraDeepika.